פצועים ועצורים בקטטה לפנות בוקר (שבת) בנתניה.
בשעה 05:05 התקבל דיווח במוקד מד"א במרחב שרון על קטטה בנתניה. חובשים ופראמדיקים של מד"א שהוזעקו למקום העניקו טיפול רפואי ופינו לבית חולים לניאדו שני פצועים, בהם גבר כבן 30 במצב קשה עם פציעה חודרת בפלג גופו העליון וגבר כבן 28 במצב קל.
מהמשטרה נמסר כי מדובר בקטטה שפרצה בפינת הרח' ויצמן-הרצל בנתניה. מהמקום פונו לביה"ח לניאדו גבר דקור במצב קשה ושניים נוספים כשהם במצב קל.
לאחר מספר פעולות חקירה נעצרו שלושה חשודים בחשד למעורבות באירוע אשר הובאו לתחנת המשטרה. נסיבות האירוע נבדקות.